Document ID: 32012D0225

RÅDETS AFGØRELSE 2012/225/FUSP
af 26. april 2012
om ændring af afgørelse 2010/232/FUSP om forlængelse af de restriktive foranstaltninger over for Burma/Myanmar
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 29, og
ud fra følgende betragtninger:
(1)
Den 26. april 2010 vedtog Rådet afgørelse 2010/232/FUSP (1).
(2)
Unionen har med respekt og anerkendelse fulgt de historiske forandringer i Burma/Myanmar i løbet af det forgangne år og har tilskyndet til de vidtrækkende reformer med henblik på at fortsætte et udviklende partnerskab med politiske aktører og civilsamfundsorganisationer. Unionen ser positivt på de konkrete skridt, der er blevet taget med henblik herpå.
(3)
I lyset af denne udvikling og for at bifalde og tilskynde reformprocessen bør de restriktive foranstaltninger suspenderes med undtagelse af våbenembargoen og embargoen på udstyr, som kan anvendes til intern undertrykkelse, der bør opretholdes.
(4)
Afgørelse 2010/232/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
Artikel 15 i afgørelse 2010/232/FUSP affattes således:
»Artikel 15
1. Denne afgørelse træder i kraft på dagen for vedtagelsen.
2. Denne afgørelse anvendes til den 30. april 2013.
3. Foranstaltningerne i artikel 3 - 13a suspenderes indtil den 30. april 2013.«.
Artikel 2
De personer, der er nævnt i bilaget, udgår af listen over personer i del J i bilag II til afgørelse 2010/232/FUSP.
Artikel 3
Denne afgørelse træder i kraft på dagen for vedtagelsen.
Udfærdiget i Luxembourg, 26. april 2012.

Labels: 18
3
5
11